1

[image: image1.wmf] 


ОБЩИНА МИНЕРАЛНИ БАНИ
с.Минерални бани, област Хасково  6343
бул.”Васил Левски” № 3

e-mail: min_bani@abv.bg
У С Л О В И Я

за провеждане търг с явно наддаване по реда на Наредбата за условията и реда за възлагане изпълнението на дейности в горските територии – държавна и общинска собственост и за ползването на дървесина и недървесни горски продукти, за продажба на стояща дървесина на корен, обособена в обекти, от лесосечен фонд за 2015г. в горски територии на Община Минерални бани, открит със Заповед №3-117/16.03.2015г. на Директора на ОП „ОГС Бряст лес”с.Минерални бани – ВРБ към Община Минерални бани
I.ПРОДАВАЧ:- Община Минерални бани, адрес с.Минерални бани, област Хасково  6343, бул.”Васил Левски” № 3,  e-mail: min_bani@abv.bg, лице за контакт: зам.директор на ОП „ОГС Бряст лес” - инж. Христо Христов, тел. 0887756252;

II.Предмет и обект на търга, предмет на възлагане по процедурата.
1.Вид на процедурата, размер на гаранцията за участие:
1.1.Вид на процедурата - търг с явно наддаване за продажба на стояща дървесина на корен, обособена в обекти от лесосечен фонд за 2015г. в горски територии собственост на Община Минерални бани.

ЗАДЪЛЖИТЕЛНИ УСЛОВИЯ:

УЧАСТИЕТО В НАДДАВАНЕTO Е ЗА ПРОГНОЗНОТО КОЛИЧЕСТВО ДЪРВЕСИНА ЗА ВСЕКИ  ОБЕКТ, ПОСОЧЕН В ТЕХНИЧЕСКИТЕ СПЕЦИФИКАЦИИ.

1.2.Размер на гаранцията за участие по обособени позиции, както следва: 5 % от цената на обособената позиция, Обект 1503,  вносима ЕДИНСТВЕНО ПОД ФОРМАТА НА ПАРИЧНА СУМА ПО БАНКОВ ПЪТ по сметка на Община Минерални бани IBAN: BG 77DEMI92403300034814, BIC: DEMIBGSF при „Търговска банка Д”АД офис Минерални бани до 12.00 ч. на 25.03.2015 г., а за повторната дата до 12.00 часа на 27.03.2015 г. Гаранцията за участие за Обект № 1503 е
6030.93 лв. Словом: (шест  хиляди  тридесет  лева и 93 стотинки) 
ЗАДЪЛЖИТЕЛНО УСЛОВИЕ: Гаранцията за участие следва да бъде внесена поотделно за всеки обект – избран от кандидата, и сумата следва реално да е постъпила по посочената сметка до края на работния ден, предхождащ деня за провеждане на първата, съответно на втората дата на търга.

2.Предмет и обект на процедурата и количество, включително на обособените позиции, място на извършване на дейността:
2.1.Предмет и обект на процедурата - продажба на стояща дървесина на корен в обекти в горски територии собственост на Община Минерални бани ЛСФ 2015г.
2.2.Количества дървесина, които се предлагат за продажба, единични и общи начални стойности, по обособени позиции:
	Обект 

№
	Вид на горите
	Категории дървесина и качество


	Цена на обезличен пл.куб.м. (лв.)
	Стойност (лв.)

	
	
	Категории
	Количества в пл.куб.м.
	
	

	
	Иглолистни 

чб,акдр
	Едра
	-
	45,00
	0,00

	
	
	Средна
	-
	30,00
	0,00

	
	
	Дребна
	-
	16,00
	0,00

	1503
	
	Дърва
	28
	11,00
	308,00

	
	Широколистни 

здб,бл,бк
	Едра
	151
	42,75
	6455,25

	
	
	Средна
	315
	31,25
	9843,75

	
	
	Дребна
	26
	15,75
	409,50

	
	
	Дърва
	3342
	31,00
	103602,00

	
	ОБЩО


	
	3862
	
	120618,50


Словом: (Сто и двадесет хиляди, шестстотин и осемнадесет лева и 50 стотинки)

ЗАБЕЛЕЖКА:

Посочените количества дървесина са прогнозни. При разлика в количеството на действително добитата дървесина от насаждението и посочените в настоящата документация прогнозни количества, заплащането ще се извършва по единичната цена, съгласно договора, по действително добитото количество отразено в предавателно-приемателния протокол.

2.3.Място на извършване на добива и продажбата: обекти в горски територии собственост на Община Минерални бани ЛСФ  2015г., включващи следните подотдели:
	Обособена позиция(обект)
	Подотдели

	1503
	176-н,176-о,177-к,144-в,183-е,175-м,176-к,176-л,176-м,176-и,177-з,177-и,

177-л,178-л,178-м,178-н,178-о,178-п,179-л,179-м,179-н,179-о,179-п,180-л1,

181-п,182-и,183-ж,183-и,184-ж,184-з,185-м,185-н,186-к,186-л,186-и,197-в,

168-б,168-в,168-г,168-д,168-ж,168-з


3.Начална цена без ДДС, включително цена на обособените позиции:
Начална цена без ДДС, включително цена на обособените позиции
	Обособена позиция(обект)
	Начална цена без ДДС, лв

	1503
	Цифром
	Словом

	
	120 618,50
	Словом: (Сто и двадесет хиляди, шестстотин и осемнадесет лева и 50 стотинки)


4.Вид и размер на гаранцията за изпълнение на договора:
4.1. Определеният за купувач участник, преди сключване на договора, представя по свой избор на форма, гаранция за изпълнение в абсолютна сума в размер на 5% от стойността на достигнатата по време на търга цена за конкретния обект, както следва:

4.1.1. Под формата на парична сума внесена по сметката на Община Минерални бани IBAN: BG 77DEMI92403300034814, BIC: DEMIBGSF при „Търговска банка Д”АД офис Минерални бани 

4.1.2. Под формата на банкова гаранция, учредена в полза на общината, безусловна и неотменяема, същата се представя в оригинал при сключване на договора, като срокът й на действие следва да е не по-малък от един (1) месец след датата, посочена в проекта на договора, като крайна дата за изпълнение на дейността.

4.2. Гаранцията за изпълнение следва да бъде внесена преди сключване на договор за покупко-продажба. При сключване на договора, определеният за купувач представя документ доказващ, че гаранцията за изпълнение е внесена.

4.3. Гаранцията за изпълнение се връща след освидетелстване на всички сечища и заплащане и транспортиране на последното количество добита дървесина от съответния обект.

4.4. Продавачът задържа гаранцията за изпълнение на купувача в случаите по т. 5.7 от Раздел VII от тези тръжни условия.

5.Размер на стъпката на наддаване:
Стъпката за наддаване е 5 % от посочената първоначална цена за обект 1503, а именно: е 6030.93 лв. Словом: (шест  хиляди  тридесет  лева и 93 стотинки) 
6. Условия за плащане на цената:
6.1. Цената, която купувачЪТ плаща се определя от достигнатата цена на позицията по време на търга.

6.2. При сключването на договора купувачът заплаща авансово 90% (деветдесет процента) от предложената от него цена.

6.3. Окончателно плащане след получаване и транспортиране на авансово платената дървесина, се извършва по действително добити количества, съгласно изготвен между страните приемателно-предавателен протокол, но преди транспортирането й.

При плащане по банков път, същото се удостоверява с представяне на надлежно заверен от банката платежен документ.

6.4. За добито определено количество дървесина, купувача изпраща представител за изготвяне на предавателно-приемателен протокол.

6.5. При разлики в обявените прогнозни количества дървесина от дадена позиция и действително добитите, участникът определен за спечелил търга заплаща действително добитото количество дървесина по предложените от него цени ,за единица от съответния сортимент.

7. Цена на тръжната документация. Начин, срок и условия за плащане и получаване.
7.1. Цената на тръжната документация е – 30.00 лв., без ДДС. Същата се заплаща в касата на Община Минерални бани.
7.2. Тръжните документи се получават от деловодството на Община Минерални бани, всеки работен ден до 16.00 часа на 25.03.2015 г., включително за първа дата, а за повторната дата – всеки работен ден до 16.00 часа на 27.03.2015 г., включително.
ЗАБЕЛЕЖКА: Крайните срокове за закупуване и получаване на тръжната документация са еднакви.
7.3. След изтичане на срока за получаване на тръжната документация по предходната т. 7.2, Общината преустановява продажбата на същата.

7.4. Подадените документи за участие от кандидати, които не са закупили тръжна документация в указания срок, няма да се считат за редовно подадени, в резултат на което кандидатите подлежат на отстраняване от участие в търга.

8. Оглед на обектите, предмет на процедурата.

8.1. Оглед на насажденията, от които ще се предоставя дървесината – предмет на настоящия търг, може да се извършва до 12,00 часа през работни дни за времето до последния работен ден, предхождащ деня на провеждане на първата, съответно на втората дата на търга, включително, в присъствието на представител на стопанството и след представяне на документ за закупена тръжна документация.

8.2. Огледът се извършва с транспорт на кандидата и всички разходи за негова сметка.

III.Срокове за изпълнение.
Срок за изпълнение до 30.12.2016 г.

Срок за освидетелстване на сечищата до 30.01.2017 г.
IV.Изисквания, на които следва да отговарят кандидатите, възможност за наемане на подизпълнители.

1. До участие в процедурата се допускат български и/или чуждестранни юридически лица – търговци по смисъла на ТЗ на Република България или съгласно законодателството на държавата, където търговецът е регистриран; закупили документация за участие за съответния обект; внесли са гаранция за участие; отговарят на изискванията на чл. 58 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти (обн. в ДВ. бр. 96 от 06.12.2011 г., в сила от 06.12.2011 г.; изм. и доп., бр. 90 от 16.11.2012 г.).
2.Нямат право да участва в процедурата кандидат, който:
2.1. осъден с влязла в сила присъда, освен ако е реабилитиран, за престъпление по чл. 194 - 217, 219 - 260, 301 - 307, 321 и 321а от Наказателния кодекс;

2.2 обявен в несъстоятелност и е в производство по несъстоятелност;

2.3. е в производство по ликвидация;

2.4. е свързано лице по смисъла на § 1, т. 1 от допълнителната разпоредба на ЗПУКИ със Директора на ОП „ОГС Бряст Лес” ;

2.5.е сключил договор с лице по чл. 21 ЗПУКИ;

2.6. е лишен от право да упражнява търговска дейност;

2.7. има парични задължения към държавата, установени с влязъл в сила акт на компетентен държавен орган и към Община Минерални бани, установени с влязъл в сила акт на компетентен орган;

3.В процедурата имат право да участват търговци, които притежават необходимите технически средства за изпълнение на дейността, които по обособени позиции са, както следва:

3.1. за Обект 1503 – минимум 3 броя специализирани автомобили за транспортиране на дървесина, преносимата техника – БМТ (бензиномоторни триони) минимум 10 броя;

Необходимата техника може да бъде собствена или наета. Техниката, независимо от това дали е собствена или наета, следва да е регистрирана по реда на Закона за регистрация и контрол на земеделска и горска техника /обн.ДВ79/1998г., изм.ДВ38/2012г./. В случай, че техниката е наета кандидатът представя договор/и за наем на такава със срок на действие минимум до края на срока за изпълнение на дейността, а документите за регистрация следва да са на имената на лице дало под наем техническото средство. Когато кандидатът участва в процедурата за повече от една обособена позиция/обект/ представя доказателства, че притежава сумарното количество технически средства необходими за изпълнение дейността по добив на дървесината за всички обособени позиции, за които участва.
4.Възможност за наемане на подизпълнители:

Кандидатите нямат право да използват подизпълнители при извършване на дейностите по предмета на процедурата. Изискването на тази точка се поставя на основание правното предписание на чл.52, ал.3 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти (обн. в ДВ. бр. 96 от 06.12.2011 г., в сила от 06.12.2011 г.; изм. и доп., бр. 90 от 16.11.2012 г.), която разпоредба дава право на Продавача да поставя ограничителни условия.

V.Списък с документите, които трябва да бъдат представени от кандидатите при участие в процедурата.
1.За участие в търга кандидатите подават заявление по образец(Образец 1), към което прилагат:

1.1. Заверено копие или оригинал от документ за закупена тръжна документация;

Представя се поотделно за всеки обект (обособена позиция), за която кандидата е подал заявление, или на общ платежен документ, в който изрично е посочено за кои обекти са закупени тръжните книжа и общата сума следва задължително да не е по-ниска от общата стойност на тръжната документация за обектите, за които кандидата е подал заявление.
1.2. Посочен ЕИК при регистрация на търговеца по ЗТР;

1.3. декларация (Образец 2), че кандидатът не е:
а) осъден с влязла в сила присъда, освен ако е реабилитиран, за престъпление по чл. 194 - 217, 219 - 260, 301 - 307, 321 и 321а от Наказателния кодекс;

б) обявен в несъстоятелност и не е в производство по несъстоятелност;

в) в производство по ликвидация;

г) свързано лице по смисъла на § 1, т. 1 от допълнителната разпоредба на ЗПУКИ със  Директора на ОП „ОГС Бряст Лес” ;

д) сключил договор с лице по чл. 21 ЗПУКИ;

е) лишен от право да упражнява търговска дейност;

ж) няма парични задължения към държавата установени с влязъл в сила акт на компетентен държавен орган и към Община Минерални бани, установени с влязъл в сила акт на компетентен орган;

Представят се в един екземпляр (комплект, ако се отнася за повече от едно лице) независимо за колко обекта (обособени позиции) кандидата е подал заявление за участие. Изискванията на т.1.1. се отнасят за управителите и членовете на управителните органи на кандидата.
1.4. заверено копие от Удостоверение за регистрация на кандидата в публичния регистър по чл. 241 от ЗГ за съответната дейност.Кандидатите юридически лица представят и копие от удостоверение за регистрация на наетия лесовъд в публичния регистър по чл. 235 от ЗГ, както и копие от трудовия договор, Декларация (Образец 8);
Представят се в един комплект  независимо за колко обекта (обособени позиции) кандидата е подал заявление за участие.
1.5.документ за внесена гаранция за участие в търга;

Представя се поотделно за всеки обект (обособена позиция), за която кандидата е подал заявление, или на общ платежен документ, в който изрично е посочено за кои обекти е внесена гаранция, като общата сума следва задължително да не е по-малка от общата стойност на гаранциите за участие  за обектите, за които кандидата е подал заявление.
1.6. Доказателства, че кандидатът отговаря на техническите и квалификационните изисквания за извършване на дейността;

1.6.1.Декларация по чл.58, ал.1, т.7 (Образец 3) за притежаваната техника за добив на дървесина, с която участникът предлага да изпълни дейността;

Представят се в един екземпляр, независимо за колко обекта (обособени позиции) кандидата е подал заявление за участие. Когато кандидатът участва в процедурата за повече от една обособена позиция/обект/ представя доказателства, че притежава сумарното количество технически средства необходими за изпълнение дейността по добив на дървесината за всички обособени позиции, за които участва.
А) Кандидатът трябва да има на разположение минимум 3 броя специализирани автомобили за транспортиране на дървесина от горските територии, като представи:

- Заверено от кандидата извлечение от балансовите сметки или счетоводните книги за ДМА, или платежен документ – фактура, относно притежаваните от кандидата минимален брой автомобили или договори за наем на такива със срок на действие минимум до края на срока за изпълнение – 30.12.2016г.;
- Документ за регистрация в КАТ – заверени копия;

- Талон за преминал технически преглед – в сила към датата на провеждане на търга – заверени копия.

Б) Кандидатът трябва да има на разположение преносимата техника – БМТ (бензиномоторни триони) минимум 10 броя , като представи :

- Заверено от кандидата извлечение от балансовите сметки или счетоводните книги за ДМА, или платежен документ – фактура, относно притежаваните от кандидата минимален брой бензиномоторни триони  или договори за наем на такива със срок на действие минимум до края на срока за изпълнение – 30.12.2016г.;
1.6.2.Декларация по чл.58, ал.1, т.7 (Образец 8) за трудовите договори на работници, свидетелства за придобита правоспособност и удостоверения за регистрация.
А) Кандидатът трябва да има на разположение квалифицирани служители и работници за изпълнение на съответния вид дейност с минимален брой според представените документи за съответната техника, с приложени към нея:

- удостоверение за декларирани данни по чл. 62, ал. 4 от КТ, издадено от ТД НАП на служителите и работниците на кандидата, със съдържание на трудовото правоотношение отговарящо за извършване на дейността. Трудовите договори на тези работници, ТРЯБВА ДА СЪОТВЕТСТВАТ НА ЗАЕТИТЕ РАБОТНИЦИ ЗА СЪОТВЕТНАТА ТЕХНИКА ИЛИ АВТОМОБИЛИ, като към тях се прилагат заверени копия от следните документи:

- свидетелства за придобита правоспособност за управление на специализирани автомобили  за извозване на дървесина от горските територии, в зависимост от вида на автомобила;

- свидетелства за придобита правоспособност за работа с „преносима и стационарна земеделска и горска техника“ – категория „Тпс“, съгласно чл. 13, ал. 4, т. 5 от ЗРКЗГТ във връзка с чл. 230, ал. 3 от ЗГ.

Представят се в един комплект. Удостоверенията следва да са издадени на името на кандидата или на лицето, от което е наета техниката, в случай на наем. 
1.6.2.Декларация по чл.58, ал.1, т.7 (Образец 4) за изпълнените договори за услуги с предмет сеч и извоз до временен склад на дървесина и за ползване на дървесина на корен, изпълнени през последните три години, включително годината на обявяване на процедурата, с описани количествата, стойностите, датите и възложителите (продавачите). В случай, че кандидатът не е изпълнявал договори за услуги с предмет сеч и извоз до временен склад на дървесина и за ползване на стояща дървесина на корен, въобще или през последните три години, представя декларация по чл.58, ал.1, т.7 (Образец 5) за това.

Представят се в един екземпляр. Договори, чието изпълнение не е приключило към датата на подаване на заявлението за участие, се вписват в декларацията Образец 4, като в забележка се посочва, че изпълнението на договора не е приключило. В декларацията се вписват договори за добив на дървесина, които кандидатът е сключил с възложители на такъв вид услуга по смисъла на чл.2 и чл.3 и за ползване на дървесина на корен с продавачи по смисъла на чл.50 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти  или по Закона за обществените поръчки. Кандидатът задължително декларира всички сключени с Община Минерални бани през последните три години, включително годината на обявяване на процедурата.
1.6.3.Кандидатът следва да представи доказателства за “положителна търговска репутация” от ТП ДГС/ДЛС или Общини за последните три години, включително годината на обявяване на процедурата,като за последната календарна 2014г, количеството дървесина за услуга с предмет сеч и извоз до временен склад и за ползване на стояща дървесина на корен, да не е по-малко от количеството стояща дървесина на корен, което се предлага за продажба в настоящата процедура за Обект 1503.   
Представят се в един комплект, независимо за колко обекта (обособени позиции) кандидата е подал заявление за участие.Кандидатът следва да представи референции за всички декларирани от него договори, чието изпълнение е приключило или са прекратени. Кандидатът който е изпълнявал договори за добив на дървесина или за ползване на дървесина на корен, сключени с Община Минерални бани, чието изпълнение е приключило или са прекратени, задължително представя референции от Община Минерални бани.
1.7.Декларация по чл.58, ал.1, т.8 (Образец 6) за извършен оглед на обектите;
Декларацията се представя за всеки обект, за който кандидатът участва.

1.8.опис на приложените документи(Образец 7);

Представя  се в един екземпляр, независимо за колко обекта (обособени позиции) кандидата е подал заявление за участие.
1.9.подписан и подпечатан на всяка страница проекто-договор;

2.Когато кандидатът е чуждестранно юридическо лице, документите по т.1, които са на чужд език, се представят в официално заверен превод;

3.Заявление за участие се представя за всяка обособена позиция (обект) поотделно.

VI. Основание за недопускане или отстраняване на кандидат от процедурата.

1.Не се допуска и се отстранява от процедурата кандидат:

1.1. За който се установи, че са налице някои от обстоятелствата по Раздел IV, т.2 от настоящите условия;

1.2. Който не е представил някой от изискуемите от продавача документи и те са представени във вид и съдържание, различни от изисканите от продавача;
1.3. Когато при започване на търга не присъства представител на някой от кандидатите, подали документи за участие, комисията отстранява кандидата от по-нататъшно участие в търга, без да отваря плика с документите му;

VII. Описание на реда за изготвяне и представяне на заявлението за участие в търга, ред за провеждане на процедурата, други условия и изисквания; 

1. Описание на реда за изготвяне и представяне на заявлението за участие в търга:

1.1. Представянето на документите (офертите) за участие в търга за конкретно заявените обекти се извършва лично от кандидата или чрез упълномощен от него представител в Деловодството в Община Минерални бани, в с. Минерални бани, област Хасково, ул. „Васил Левски” № 3. Документите се поставят в запечатан непрозрачен плик, върху който кандидатът посочва адрес за кореспонденция, телефон, факс и електронен адрес;
1.2. При приемане на документите върху плика се отбелязват входящия номер, датата и часа на подаване и посочените данни се завеждат във входящ регистър по образец, за което на  приносителя се издава документ.
1.3. Не се приемат за участие в търга и се връщат незабавно на кандидатите документи, които са представени след изтичане на крайния срок за получаване или в незапечатан, прозрачен или скъсан плик. Тези обстоятелства се отбелязват в регистъра по т.1.2.
1.3. Документите може да се представят и по електронен път при условията и по реда на Закона за електронния документ и електронния подпис. В този случай кандидатът е длъжен да представи на продавача всички документи, които не са в електронен вид по реда на т.1.1, преди изтичането на срока за подаване на документите за участие.

2. Място, ден и час за провеждане на първия и повторния търг и срок за подаване на документите за участие:

2.1. Процедурата ще се проведе на 26.03.2015 год., от 13.00 часа в административната сграда на Община Минерални бани, Заседателна зала, ул. „Васил Левски” № 3, с. Минерални бани;

2.2. Втората дата на търга се определя за 30.03.2015 год., от 13.00 часа в административната сграда на Община Минерални бани, Заседателна зала, ул. „Васил Левски” № 3, с. Минерални бани

2.3. Търгът с явно наддаване за съответния обект се отлага за повторната дата, когато:
- в срока, определен със заповедта за откриване на търга, няма подадено нито едно заявление за участие;

- в срока, определен със заповедта за откриване на търга, има подадено заявление за участие, но няма допуснат кандидат.

 Недопуснатите до участие кандидати на първата дата на търга, които желаят да участват и на втората дата, подават отново документи за участие по начин, при условия и в срок, съгласно тези тръжни условия, но само при условие, че за съответния обект търгът е отложен за втора дата. Когато дървесината от съответния обект е продадена на първата дата, за същата не се провежда търг на втората дата.

2.4. Представянето на документите (офертите) за участие в търга за конкретно заявените обекти се извършва в деловодството на Община Минерални бани до 16.00 часа на последния работен ден, предхождащ деня на провеждане на първа, съответно на втора дата на явния търг, включително.
3. Ред за провеждане на търга
3.1. Органът открил търга, назначава комисия за провеждането му, като определя нейния състав и резервни членове;

3.2. Комисията се състои най-малко от петима членове, един от които задължително е правоспособен юрист;

3.3. Комисията се назначава след изтичането на срока за подаване на документите;

3.4. Органът по т.3.1. определя срок за приключване на работата на комисията, който не може да е по-дълъг от 3 работни дни;

3.5. Членове на комисията декларират, че:

3.5.1. нямат материален интерес от продажба на дървесината на някой от кандидатите, подали документи за участие;

3.5.2. не са "свързани лица" по смисъла на § 1 от допълнителните разпоредби на Търговския закон с кандидат в търга или с посочените от него подизпълнители, или с членове на техните управителни или контролни органи;

3.5.3. ще пазят в тайна обстоятелствата, които са узнали във връзка със своята работа в комисията.

3.6. Декларацията по т.3.5 се попълва след получаване на списъка с кандидатите. В случай че на следващ етап от процедурата настъпи промяна в декларираните обстоятелства, съответният член на комисията е длъжен да направи писмен отвод до възложителя, като в работата на комисията се включва някой от резервните членове.

3.7. Когато по обективни причини член на комисията не може да изпълнява задълженията си и не може да бъде заместен от резервен член, органът по ал. 1 издава заповед за определяне на нов член.

3.8. Решенията на комисията се вземат с обикновено мнозинство от членовете й. Когато член на комисията е против взетото решение, той подписва протокола с особено мнение и писмено излага мотивите си.

3.9. Комисията има право по всяко време да проверява заявените данни и факти от кандидатите, както и да изисква в определен от нея срок допълнителни доказателства за обстоятелствата, изложени в офертата на кандидата.

3.10.  Комисията започва работа след получаване на списъка с кандидатите и представените от тях документи.

3.11. Комисията проверява самоличността на кандидатите или на техните упълномощени представители. При провеждане на търг с явно наддаване участват кандидатите или техни упълномощени представители, които представят документ за самоличност. Когато при започване на търга не присъства представител на някой от кандидатите, подали документи за участие, комисията отстранява кандидата от по-нататъшно участие в търга, без да отваря плика с документите му.

3.12. Комисията отваря документите на кандидатите по реда на тяхното постъпване и проверява дали са оформени съгласно изискванията на продавача.

3.13. Комисията проверява наличието на всички изискуеми документи на кандидатите.

3.14. Комисията отстранява от участие в търга кандидат:

3.14.1. който не е представил някой от изискуемите от продавача документи и те са представени във вид и съдържание, различни от изисканите от продавача;
- В случай, че от представеното удостоверение за регистрация на кандидата в публичния регистър по чл.241 от ЗГ и удостоверение за регистрация на наетия лесовъд в публичния регистър по чл. 235 от ЗГ, или при извършена от комисията служебна проверка, се установи, че кандидатът или наетия от него лесовъд не са регистрирани за изпълнение на съответната дейност или са отписани от съответния регистър, се счита, че кандидата не отговаря на изискванията за изпълнение на дейността и се отстранява от процедурата.
- В случай, че кандидата е внесъл гаранция за участие в процедурата, която е по-ниска от посочената в заповедта сума за съответния обект или по-ниска от общата стойност на гаранциите за участие в обектите, за които е подал заявление, кандидатът се отстранява от процедурата;
- В случай, че в декларацията Образец 3 кандидатът е посочил технически средства, по-малко от минималното необходимо за извършване на дейността в съответния обект, описано в Раздел IV, т.3, или по малко от сумарните необходими технически средства, когато участва за повече от една обособена позиция, кандидатът се отстранява от процедурата;
- В случай, че в декларация Образец 3 са вписани номера на удостоверения за регистрация на необходимата техника, различни от тези съгласно представените удостоверения, кандидатът се отстранява от процедурата;
- В случай, че комисията установи, че в декларацията Образец 4 кандидат не е декларирал някой от изпълняваните договори за добив на дървесина или за ползване на стояща дървесина на корен, сключени през последните три години, включително годината на обявяване на процедурата, или е изпълнявал договори за добив на дървесина или за ползване на стояща дървесина на корен, но е представил декларация Образец 5, кандидатът се отстранява от процедурата;

- В случай, че комисията установи, че по всички изпълнени от кандидата договори за добив на дървесина или за ползване на стояща дървесина на корен, за последната календарна 2014г, общото количество дървесина е по-малко от количеството стояща дървесина на корен, което се предлага за продажба в настоящата процедура, кандидатът се отстранява от процедурата;   

- При изпълнението на всички договори за добив на дървесина или за ползване на стояща дървесина на корен, приключили или неприключили, кандидатът следва да е спазвал условията за изпълнението им, технологичните изисквания, правилата за сеч и безопасна работа, противопожарните и други правила, да не е допускал извършване на нарушения по Закона за горите и подзаконовите актове към него или други нормативи, касаещи изпълнението на договора. За договори, чието изпълнение не е приключило към датата на подаване на заявлението за участие, както и за приключените и прекратените, комисията има право служебно да извърши проверка относно изпълнението им, спазването на условията по тях, извършени ли са закононарушения при изпълнението им и др. За всички декларирани от кандидата приключени или прекратени договори референциите следва задължително да са положителни. В случай, че по някой от приключените или прекратени договори за добив на дървесина или за ползване на стояща дървесина на корен, изпълнявани от кандидата, представената референция не е положителна или се установи, че при изпълнението на някой от сключените от кандидата договори за добив на дървесина или за ползване на стояща дървесина на корен, приключени, неприключени или прекратени, не са спазвани от негова страна условията по договорите, не са спазвани технологичните изисквания, правилата за сеч и безопасна работа, противопожарните и други правила или са извършени нарушения по Закона за горите и подзаконовите актове към него или други нормативи, касаещи изпълнението на договора, кандидатът се отстранява от процедурата;
- кандидатът следва да е закупил документация за участие в процедурата за всички обекти, за които е подал заявление. Ако от представения документ за закупени тръжни книжа е видно, че за някой от обектите, за които кандидата е подал оферта, не е закупил документация, кандидатът се отстранява от процедурата;

- В описа Образец 7 кандидатът задължително вписва всички представени от него документи. В случай, че някой документ не е вписан в описа, се счита, че кандидатът се отстранява от процедурата;
             3.14.2. За когото са налице обстоятелства по чл. 58, ал. 1, т. 3 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти (обн. в ДВ. бр. 96 от 06.12.2011 г., в сила от 06.12.2011 г.; изм. и доп., бр. 90 от 16.11.2012 г.).
3.15. След допускане на кандидатите до следващия етап на търга – участници, комисията предоставя на всеки от участниците пореден номер за участие.

3.16. Председателят на комисията обявява ясно обекта на търга, началната цена и стъпката за наддаване, последователно обявява нарастването над началната цена, като всяко увеличение е в размер на една стъпка и се разграничава със звуков сигнал.

3.17. Наддаването се извършва от участниците, които вдигат предоставените им номера и потвърждават гласно размера на обявената от председателя цена. Потвърдената от участника цена го обвързва към комисията и другите участници в търга, без право на позоваване на грешка.

3.18. Преди третото обявяване на последната предложена от участника цена, председателят на комисията прави предупреждение, че цената е последна, и ако няма ново предложение, обявява приключване на наддаването със звуков сигнал.

3.19. Печели този от участниците, който първи е потвърдил последната достигната на търга цена. Председателят обявява номера на спечелилия участник, класирания на второ място, достигнатата цена и закрива търга за съответната позиция.

3.20. Когато в явен търг участват повече от двама участника, предложили еднаква цена с една стъпка по-ниска от достигнатата, класираният на второ място се определя посредством жребий. Когато в явния търг участват повече от един участник, потвърдили само началната цена, спечелилият и класираният на второ място се определят посредством жребий.

3.21. Действията на комисията до изготвянето на протокола са публични.

3.22. Комисията съставя протокол за разглеждане на документите и класиране на участниците, който се предава за утвърждаване на органа, открил търга, ведно с цялата документация, събрана в хода на провеждането му.

3.23. Търгът с явно наддаване завършва със заповед на органа, открил процедурата, за:

3.23.1. определяне на купувач;
3.23.2. прекратяване на търга.

3.24. Заповедта се издава в 3-дневен срок от утвърждаването на протокола на комисията и се съобщава по реда на чл. 61 АПК. Заповедта се публикува на интернет страницата на Община Минерални бани.

3.25. Когато на търга е допуснат до участие повече от един кандидат, но при започване на наддаването присъства само един от тях, търгът се отлага с един час. В случай, че и след срока не се явят останалите допуснати кандидати-участници, присъстващият участник се обявява за спечелил търга при цена не по-ниска от обявената в заповедта начална цена за съответния обект. 
3.26. Когато в търга е допуснат само един кандидат, той се обявява за спечелил търга при цена не по-ниска от обявената в заповедта начална цена за съответния обект.
3.27. Търгът с явно наддаване за съответния обект се отлага за повторната дата, когато:
3.27.1. в срока, определен със заповедта за откриване на търга, няма подадено нито едно заявление за участие;

3.27.2. в срока, определен със заповедта за откриване на търга, има подадено заявление за участие, но няма допуснат кандидат.

4. Прекратяване на процедурата и откриване на нова:

4.1. Органът, открил търга, го прекратява с мотивирана заповед, когато:

4.1.1. не е подадено нито едно заявление за участие и за повторната дата;

4.1.2. кандидатът не отговаря на условията за провеждане на търга;

4.1.3. документите за участие на всички кандидати, подадени за втората дата, не отговарят на изискванията и условията на търга;

4.1.4. първият и вторият класирани участници последователно откажат да сключат договор;

4.1.5. отпадне необходимостта от провеждане на процедурата в резултат на съществена промяна в обстоятелствата;

4.1.6. са установени нарушения при откриването и провеждането на търга, които не могат да бъдат отстранени, без това да промени условията, при които същия е обявен;

4.1.7. възникнат обстоятелства, които правят провеждането на търга невъзможно и които органът, открил процедурата, не би могъл да предвиди при откриването й;

4.1.8. определеният за спечелил търга не представи гаранция за изпълнение по договора.

4.2. Органът, открил търга, може да открие нова процедура за същия обект само когато първоначално обявеният търг е прекратен и решението за прекратяване не е обжалвано или ако е обжалвано – спорът е решен с влязло в сила решение.

4.3. В случай, че участниците в търга след изрична покана от председателя не изявят желание да купят, включително по начална цена, търгът за съответния обект се прекратява, а внесените от тях гаранции за участие не се възстановяват:
5. Сключване и прекратяване на договор:

5.1. Общината, като продавач, сключва писмен договор с участника, определен за купувач за продажба на дървесината от съответния обект.

5.2. В договора по предходната т. 5.1 се включват задължително всички предложения направени от участника в хода на проведения търг с явно наддаване, въз основа на които е определен за купувач.

5.3. Договорът се сключва в 7-дневен срок от:

5.3.1. влизането в сила на заповедта за определяне на купувач;

5.3.2. издаването на заповедта за определяне на купувач, когато е допуснато предварително изпълнение.

5.4. При отказ на участника, определен за купувач, да сключи договор в срока по предходната т. 5.3, от тези условия, органът открил търга предлага сключването на договор на участника, класиран на второ място.

5.5. Договор по т. 5.1 не се сключва с участник, определен за купувач, който в срока по т. 5.3 от тези условия не представи:

5.5.1. удостоверение от органите на Националната агенция за приходите (НАП), че няма парични задължения към държавата, установени с влязъл в сила акт на компетентен държавен орган. 

5.5.2. удостоверение от Община Минерални бани, че няма парични задължения, установени с влязъл в сила акт на компетентен общински орган.

 
Удостоверенията следва да са с дата не по-рано от три (3) месеца, считано от датата определена за сключване на договора.

5.5.3. документ за внесена или учредена в полза на продавача гаранция за изпълнение на договора;

5.5.4. свидетелство за съдимост на управителите или на членовете на управителните органи на купувача.

5.5.5. документ за заплатена авансова вноска;

5.6. Документите по предходната т. 5.5, следва да са валидни към датата на подписване на договора по т. 5.1 и се представят в оригинал или заверено от кандидата копие. При представяне на заверено копие кандидатът представя и оригинала за сравнение.

5.7. Продавачът прекратява договора с едностранно писмено волеизявление, когато:

5.7.1. по време на действието на договора – в резултат на настъпила промяна в обстоятелствата, поради която купувачът вече не отговаря на някое от изискванията на органа открил търга, съгласно тези тръжни условия;

5.7.2. по време на изпълнение на договора бъде установено, че във връзка с продажбата и възлагането на дейността, купувачът е подписал декларация с невярно съдържание;

5.7.3. са установени от продавача, в процеса на изпълнение на договора, неотстраними отклонения от определените с договора срокове, технологични и качествени показатели за продажбата на стоящата дървесина на корен;

5.7.4. други основания, предвидени в договора.

5.8. В случаите по предходната т. 5.7, от тези условия, продавачът не дължи на купувача обезщетения за пропуснати ползи и неустойки за вреди.

5.9. При настъпване на форсмажорни обстоятелства, както и при други основания, изрично посочени в договора, съответната страна е длъжна писмено да уведоми насрещната страна в 3-дневен срок от настъпване на събитието и да приложи доказателства.

5.10. Когато при изпълнение на договорните задължения се установи неизпълнение на тези задължения, дължащи се на обстоятелства, установени по реда на предходната т. 5.9, неустойка не се дължи.

5.11. Когато при изпълнение на договорните задължения се Продавача констатира отклонение на изпълнението от определените с договора технологични и качествени показатели за извършване на дейността, които Купувача може да отстрани, възложителят може:

5.11.1. да поиска от Купувача за негова сметка да осъществи изпълнението на заложените в договора технологични и качествени показатели, или

5.11.2. да прекрати договора и да фактурира на Купувача само реално добита дървесина.

6. Освобождаване и задържане на гаранциите:
6.1. Продавачът освобождава гаранциите за участие на:

6.1.1. отстранените кандидати и на участниците, които не са класирани на първо или второ място, в срок от 3 (три) работни дни след изтичането на срока за обжалване на заповедта на органа открил търга за определяне на купувач;

6.1.2. класираните на първо и на второ място – след сключването на договора по т. 10 от тези условия.

6.2. При прекратяване на процедурата гаранциите на всички кандидати/участници се освобождават в срок 3 (три) работни дни след влизането в сила на заповедта за прекратяване на търга с явно наддаване.

6.3. Продавачът освобождава гаранциите по предходните т. 6.1 и т. 6.2, без да дължи лихви за периода, през който средствата законно са престояли при него.

6.4. Продавачът задържа гаранцията за участие на кандидат/участник, когато:

6.4.1. кандидатът оттегли своята офертата, след изтичането на срока за подаването на офертите;

6.4.2. кандидатът обжалва заповедта на органа открил търга за определяне на купувач – до решаване на спора с влязло в сила решение;

6.4.3. кандидатът е определен за купувач, но не изпълни задължението си да сключи договор за изпълнение.

6.4.4. гаранцията за участие не се освобождава, когато участниците в търга след изрична покана не изявят желание да купят, включително по начална цена, търгът за съответната позиция се прекратява.

6.5. Гаранцията за изпълнение на сключените договори се освобождава при изпълнение на договорните задължения в срок от 5 работни дни след съставяне на констативни протоколи за освидетелстване на всички сечища в обекта и след транспортиране на последното количество добита и заплатена дървесина, като при неспазване на посочения срок Продавачът дължи лихва в размер на законната лихва за всеки един ден просрочие.

6.6. Условията и сроковете за задържане или освобождаване на гаранцията за изпълнение, както и заплащането на неустойки се уреждат в договора.

7. Други условия:

7.1. За непосочените в настоящите условия случаи се прилагат разпоредбите на Закона за горите, Наредбата за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти (обн. в ДВ. бр. 96 от 06.12.2011 г., в сила от 06.12.2011 г.; изм. и доп., бр. 90 от 16.11.2012 г.), както и други нормативни документи, касаещи провеждането на процедурата.

